Malta ser tirdoppja l-isforzi sabiex jintlaħqu t-talbiet tal-FATF. Hekk stqarr il-Prim Ministru Robert Abela waqt il-konferenza annwali ta' Finance Malta. Huwa spjega kif il-pajjiż ser ikun qed jimplimenta iżjed riformi sabiex ikompli fuq il-bidliet pożittivi li diġa inkisbu: "What FATF is now asking is for better effectiveness in three particular areas. Il-Prim Ministru stqarr kif il-governanza t-tajba ser tkun fuq nett tal-agenda hekk kif saħansitra hemm parti mill-pjan ta' rkupru ddedikata għaliha. Dan filwaqt li hemm allokati għaxar miljun ewro oħra għat-tisħiħ tal-istituzzjonijiet u għall-istimular ġdid għad-diġitalizzazzjoni tas-sistema ġudizjarja fost l-oħrajn. Huwa innota kif pajjiżna qed jingħata vot ta' fiduċja wara l-ieħor hekk kif kemm DBRS, FITCH u l-Kummissjoni Ewropea kollha għandhom previżjonijiet pożittivi għall-ekonomija Maltija. Dan jum biss qabel l-Fond Monetarju Internazzjonali rreveda 'l fuq it-tbassir ekonomiku għal Malta. Fl-istess konferenza l-Prim Ministru nnota wkoll l-importanza li pajjiżna jagħraf jisfrutta opportunitajiet għat-tkabbir tal-ekonomija ħadra. Dan filwaqqt li spjega kif is-servizzi finanzjarji f'pajjiżna jridu jkomplu jintegraw mal-kumplament tas-settur ekonomiku ta' pajjiżna. Dan billi iżjed kumpaniji finanzjarji jkompli jżidu l-preżenza tagħhom lokalment.